Държавен вестник, бр. 101, 2010 г., стр. 114

СТР.  114	
Д Ъ Р Ж А В Е Н  В Е С Т Н И К 	
БРОЙ  101
(5) В случай че Европейската железо­
пътна агенция установи, че предоставена от 
националния орган по безопасност дерогация 
излага железопътната система на Общността 
на прекомерни рискове, незабавно информира 
Европейската комисия, която може да отправи 
искане за оттегляне на решението за дерогация.“
§ 21. В чл. 64, ал. 1 се правят следните 
изменения и допълнения:
1. Точка 1 се изменя така: 
„1. издава разрешения за въвеждане в екс­
плоатация на структурни подсистеми на желе­
зопътната система в съответствие с Наредба 
№ 57 от 2004 г. за условията и съществените 
изисквания към железопътната инфраструк­
тура и превозните средства за постигане на 
оперативна съвместимост на националната 
железопътна система с железопътната система 
в рамките на Европейския съюз;“.
2. Създават се т. 7 и 8:
„7. води регистър на превозните средства и 
упражнява контрол върху регистрирането им 
и точността и осъвременяването на отразената 
в регистъра информация;
8. издава сертификат на лице, което отговаря 
за поддържане на превозни средства.“
§ 22. В чл. 67, ал. 2 се създава т. 6:
„6. взети решения за дерогации, свързани 
с определянето и сертифицирането на лица­
та, отговорни за поддръжката на превозните 
средства.“
§ 23. В заглавието на глава пета след думата 
„произшествия“ се добавя „и инциденти“. 
§ 24. Заглавието на раздел І от глава пета 
„Произшествия в железопътния транспорт“ се 
изменя така:
„Раздел І
Общи положения“.
§ 25. Член 68 се изменя така:
„Чл. 68. (1) Събитията, възникнали при из­
вършване на железопътен превоз на пътници 
и/или товари, довели до вредни последици за 
железопътната система и/или за обществото 
или околната среда или създали предпоставки 
за такива последици, се разделят на следните 
категории:
1. тежки произшествия;
2. произшествия;
3. инциденти.
(2) Произшествията в железопътния транс­
порт са следните видове:
1. удар на влак с друг влак, с маневрен 
състав, с друг подвижен железопътен състав 
или с препятствие в границите на строителния 
габарит, с изключение на ударите по т. 3;
2. дерайлиране на влак или на друг подвижен 
железопътен състав;
3. удар на влак или друг подвижен железо­
пътен състав на железопътен прелез с преси­
чащо пътно превозно средство или с пресичащ 
пешеходец, или с други обекти, намиращи се 
временно върху железния път или в близост 
до него, които са изгубени (изпаднали) от 
пресичащо превозно средство или от пресичащ 
пешеходец;
4. произшествия (злополуки) с лица, причи­
нени от подвижен железопътен състав в дви­
жение, включително самоубийствата и опитите 
за самоубийство;
5. пожар в подвижен железопътен състав;
6. прекъсване на железопътния трафик по 
главна жп линия за повече от 6 часа;
7. други, отговарящи на определението за 
произшествие/инцидента по § 1, т. 15 от до­
пълнителната разпоредба. 
(3) Инцидентите в железопътния транспорт 
са следните видове:
1. изпуснат влак;
2. нерегламентирано приет влак на зает 
коловоз;
3. изпратен влак без съгласие от съседна гара;
4. нерегламентирано изпратен влак на заето 
междугарие;
5. заминал влак, неосигурен със спирачна 
маса;
6. повредена (счупена) релса или деформиран 
железен път, налагащ спиране на движението 
или незабавно намаляване на позволената 
скорост, за да се запази безопасността;
7. неизправност в осигурителната техника, 
вследствие на което сигнализацията е по-малко 
ограничителна, отколкото се изисква;
8. нерегламентирано подминат забранителен 
сигнал или крайна точка за разрешено движение;
9. счупване на колело или ос на експлоати­
рания тягов подвижен състав;
10. счупване на колело или ос на експло­
атирания нетягов подвижен състав;
11. друга повреда на подвижен железопътен 
състав, която може да причини дерайлиране;
12. преминаване или спиране на влак на 
прелез с неспуснати ръчно управляеми бариери;
13. самопридвижване на подвижен железо­
пътен състав;
14. движение на подвижен железопътен със­
тав по неподготвен или неправилно подготвен 
маршрут;
15. оставен подвижен железопътен състав 
извън дистанционните указатели за съответния 
коловоз;
16. други отговарящи на определението 
за инцидент по § 1, т. 18 от допълнителната 
разпоредба.“
§ 26. В чл. 69 се правят следните изменения 
и допълнения:
1. В ал. 1:
а) в т. 1 след думата „произшествия“ се 
добавя „или инциденти“;
б) в т. 4 думата „осигуряват“ се заменя с 
„осигуряване на“.
2. Алинея 2 се изменя така:
„(2) При настъпило произшествие или ин­
цидент задължително се уведомяват органите 
на Министерството на вътрешните работи и 
Изпълнителна агенция „Железопътна админи­
страция“, а за произшествия по чл. 68, ал. 2 – и